Austrobejliotvaré

Austrobejliotvaré (Austrobaileyales) je malý rad bazálnych krytosemenných rastlín, ktorý združuje 3 čeľade a len 5 rodov, ktoré sú rozšírené prevažne v trópoch.

 Charakteristika 
Zástupcovia radu austrobejliotvaré sú väčšinou vždyzelené kry a stromy, menej liany s jednoduchými, celistvými, striedavými alebo protistojnými, väčšinou kožovitými listami s perovitou žilnatinou. Kvety sú aktinomorfné, s neustáleným počtom okvetných lupienkov. Tyčiniek je rôzny počet, pri niektorých zástupcoch sú lupeňovité. Gyneceum apokapné, zložené z viacerých plodolistov, ojedinele z jedného (Trimenia). Semenník je vrchný. Plodom je jednosemenná kôstkovitá bobuľa (Trimenia), alebo plodstvo bobúľ a mechúrikov.Kalkman, C. et al. (1997), "Flora Malesiana. Vol. 13", Foundation Flora Malesiana: Leiden, ISBN 90-71236-33-1Flora of China, http://www.efloras.org/flora_page.aspx?flora_id=2Bailey, I.W. & Swamy, B.G.L (1949), "Morphology of Austrobaileya"Watson, L. & Dallwitz, M.J. (2018) "The Families of Flowering Plants" http://www.biologie.uni-hamburg.de/b-online/delta/angio/ Brij, M. et al. (2013), "Comparative Embryology of Angiosperms vol 1, Springer: Berlin

 Systematika 
rad austrobejliotvaré (Austrobaileyales):
čeľaď austrobejliovité (Austrobaileyaceae)
(bez mena):
čeľaď triméniovité (Trimeniaceae)
čeľaď schizandrovité (Schisandraceae)

 Referencie 

 Iné projekty 

Kategória:Krytosemenné rastliny